Kazitiškio šv. vyskupo Stanislovo bažnyčia

Kazitiškio šv. vyskupo Stanislovo bažnyčia – bažnyčia, stovinti Kazitiškio kaime, Ignalinos rajone, šalia kelio , 11 km į šiaurę nuo Ignalinos.

 Istorija 
miniatiūra|240px|left|Bažnyčios interjeras po remonto, 2017 m.

Kazitiškio dvaro savininkai Belikavičiai 1745 m. pastatė medinę bažnyčią ir pakvietė vienuolius unitus. Vienuolynas ir bažnyčia 1834 m. uždaryti, įrengta stačiatikių cerkvė. Žemaičių vyskupas Motiejus Valančius paragino Salako kleboną pastatyti Kazitiškyje koplyčią. Ji pastatyta 1860–1862 m., 1864 m. Rusijos valdžios uždaryta.

Į Kazitiškį 1905 m. paskirtas kunigas Jonas Rimkūnas iš senosios bažnyčios pastatė kleboniją. Viename jos gale įrengė altorių ir pradėjo laikyti pamaldas. 1906–1908 m. pastatyta dabartinė mūrinė bažnyčia. Ją 1909 m. konsekravo Žemaičių vyskupas Gasparas Cirtautas. 1920 m. bažnyčia atsidūrė Lenkijos okupuotoje teritorijoje. 1925 m. įkurta parapija. 1934 m. suburtam lietuvių chorui okupacinė valdžia draudė repetuoti. Klebonas Vincas Bobinas (Kazitiškyje nuo 1928 m.) už lietuvišką veiklą nuteistas 5 metus kalėti. 1938 m. bažnyčia suremontuota.

2016 m. balandžio 5 d. bažnyčia degė. Apdegė altorius, aprūko sienos.Degė Kazitiškio šv. Vyskupo Stanislovo bažnyčia  Tai antras kartas, kai Ignalinos rajone per savaitę degė antra bažnyčia. Pirmąkart degė medinė Ceikinių Švč. Mergelės Marijos Vardo bažnyčia.Ignalinos rajone vėl degė bažnyčia  ''Nuoroda tikrinta 2016-04-28 d.

 Architektūra 

Bažnyčia neogotikinė, bazilikinė, dvibokštė, su žemesne apside. Vidus 3 navų. Šventoriaus tvora metalinė.

 Galerija 

 Šaltiniai 



 Nuorodos 

 Parapijos informacija
 Kazitiškio parapija 

Kategorija:Kazitiškis
Kategorija:Ignalinos rajono bažnyčios